Лабораторияларҙа тикшереүҙәр аюрведала ҡулланылған ҡайһы бер матдәләрҙән файҙалы препараттар эшләп  була икәнен күрһәтһә лә, әлеге ваҡытта ҡулланылғандарының    файҙаһы бар икәне иҫбатланмаған. Аюрведа   ялған фән (псевдонаука) тип иҫәпләнә. Ҡайһы бер ғалимдар уны  протофән (фән булдырылғансы тупланған белем) йәки  парафән (фәнгә оҡшаған ғилем) тип иҫәпләй.  2008  йылда  үткәрелгән  тикшеренеүҙәр  АҠШ һәм Һиндостанда сығарылған, Интернет аша һатылған  аюрведа препараттарының  21 %   составында  кеше организмы өсөн хәүфле  миҡдарҙа ауыр металдар (ҡурғаш, терегөмөш  һәм  мышаяҡ) бар икәнен күрһәтә.